# Eurooppalaiselle yrittäjävaihto -ohjelmalle viiden vuoden lisärahoitus

### Tiedote. Mikkelin kehitysyhtiö Miksei Oy



*Mikkelin kehitysyhtiö Miksei Oy:n ja yhdeksän eurooppalaisen kehittämisyhtiön yhteinen yrittäjävaihtohanke, Columbus, on saanut rahoituksen viideksi vuodeksi. Erasmus nuorille yrittäjille –ohjelmaa rahoittaa Euroopan komission COSME -ohjelma (Competitiveness of Enterprises and small and medium-sized enterprises).*

Keväällä 2016 Euroopan komissio avasi rahoitushaun viisivuotisille yrittäjävaihtohankkeille. Miksei Oy:n osatoteuttama Columbus -hanke sai vahvistuksen hyväksytystä päätöksestä elokuun alussa. Aikaisemmin yrittäjävaihtohankkeet ovat olleet kaksivuotisia. Komissio on tyytyväinen Yrittäjävaihto-ohjelman tuloksiin ja toiminta halutaan vakiinnuttaa viiden vuoden rahoituspäätöksillä. Columbuksen pääpartneri on Genovan kehitysyhtiö Italiassa.

Uusi, pidempi rahoituskausi mahdollistaa pitkäjänteisemmän markkinointityön, joustavammat vaihtoajat yrittäjille sekä helpottaa oikean yhteistyökumppanin etsimistyötä.

Lisätietoja:

Anitta Sihvonen, rahoitusjohtaja, [anitta.sihvonen@mikseimikkeli.fi](mailto:anitta.sihvonen@mikseimikkeli.fi) tai 044 794 2767

Emmi Liikanen, projektipäällikkö, [emmi.liikanen@mikseimikkeli.fi](mailto:emmi.liikanen@mikseimikkeli.fi) tai 044 794 2215

[www.erasmus-entrepreneurs.eu](http://www.erasmus-entrepreneurs.eu)

Erasmus nuorille yrittäjille on rajat yrittävä vaihto-ohjelma, joka antaa uusille yrittäjille tai yrittäjiksi haluaville mahdollisuuden oppia kokeneilta pienyrittäjiltä muissa yrittäjävaihto-ohjelmaan osallistuvissa maissa.

Kuka voi osallistua?

* Uudet yrittäjät, jotka ovat vakaasti päättäneet perustaa oman yrityksen tai jotka ovat jo perustaneet yrityksen kolmen viime vuoden aikana.
* Kokeneet yrittäjät, joiden omistuksessa tai hoidettavana on pieni tai keskisuuri yritys yrittäjävaihto-ohjelmaan osallistuvissa maissa.